Edwill van Aarde, voormalige radio-omroeper en TV-aanbieder, beduie hoe hy gister in sy huis in Krugersdorp deur ’n rower oorval is. Die kennisgewing aan die deur is daar om aan te dui dat daar ’n alarm in die huis is. Die alarm het die rower uiteind
By die kombuisdeur het hy ’n skraal, jong man aan die veiligheidshek sien werk. Die man het aan hom gesê mev. Van Aarde het hom gestuur om die slot te herstel.
“Toe ek hom vra waar my vrou is, het hy gesê sy is in die motorhuis by haar geel motor – sy is op pad. En toe dink ek maar sy rý ’n geel motor,” het Van Aarde vertel.
“Toe slaan hy my plat. Hy het my toe aan my voete in die gang afgesleep en my heeltyd geskop en geslaan,” het ’n geskokte Van Aarde vertel.
Hy het aanvanklik probeer terug- baklei, maar gou gevoel hy het nie die krag nie. Die mes in die rower se hand het hom ook afgeskrik.
Terwyl die rower besig was met sy plundertog het Van Aarde die noodknoppie gewaar en daarin geslaag om dit in die hande te kry.
“Wat ek nooit sal vergeet nie, is die kyk in sy oë. Aan die begin het hy nog vriendelike geselsies gemaak. Maar toe hy eers inkom, was daar net haat in sy oë.”
Die polisie en ’n paramedikus was kort ná die voorval op die toneel om na Van Aarde, wat oor borspyn?gekla het, om te sien.
“Hy is regtig ’n goeie vriend van my – ’n ou man, lamgelê deur ongesondheid, wat homself nie kan verdedig nie. Dit is trágies,” het Hofmeyr gesê.